CELEX: C2007/095/59
Language: el
Date: 2007-04-28 00:00:00
Title: Υπόθεση C-121/07: Προσφυγή της 28 Φεβρουαρίου 2007 — Επιτροπή των Ευρωπαϊκών Κοινοτήτων κατά Γαλλικής Δημοκρατίας

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/31
            
         Προσφυγή της 28 Φεβρουαρίου 2007 — Επιτροπή των Ευρωπαϊκών Κοινοτήτων κατά Γαλλικής Δημοκρατίας
   (Υπόθεση C-121/07)
   (2007/C 95/59)
   Γλώσσα διαδικασίας: η γαλλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: B. Stromsky και C. Zadra)
   
      Καθής: Γαλλική Δημοκρατία
   Αιτήματα
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Γαλλική Δημοκρατία, παραλείποντας να λάβει όλα τα μέτρα που συνεπάγεται η εκτέλεση της απόφασης του Δικαστηρίου των Ευρωπαϊκών Κοινοτήτων της 15ης Ιουλίου 2004, στην υπόθεση C-419/03 (1) σχετικά με την παράλειψη μεταφοράς στο εσωτερικό δίκαιο των διατάξεων της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου (2), οι οποίες αποκλίνουν ή υπερακοντίζουν τις διατάξεις της οδηγίας 90/220/ΕΟΚ του Συμβουλίου, της 23ης Απριλίου 1990, για τη σκόπιμη ελευθέρωση γενετικώς τροποποιημένων οργανισμών στο περιβάλλον (3), παρέβη τις υποχρεώσεις που υπέχει από το άρθρο 228, παράγραφος 1, της Συνθήκης για την ίδρυση της Ευρωπαϊκής Κοινότητας·
            
         
               —
            
            
               να υποχρεώσει τη Γαλλική Δημοκρατία να καταβάλει στην Επιτροπή των Ευρωπαϊκών Κοινοτήτων στο λογαριασμό «ίδιοι πόροι της Ευρωπαϊκής Κοινότητας »χρηματική ποινή 366 744 ευρώ ανά ημέρα καθυστέρησης στην εκτέλεση της απόφασης στην υπόθεση C-419/03 από την ημερομηνία εκδόσεως της απόφασης στην υπό κρίση υπόθεση μέχρι την ημερομηνία πλήρους εκτελέσεως της απόφασης στην υπόθεση C-419/03·
            
         
               —
            
            
               να υποχρεώσει τη Γαλλική Δημοκρατία να καταβάλει στην Επιτροπή των Ευρωπαϊκών Κοινοτήτων στο λογαριασμό «ίδιοι πόροι της Ευρωπαϊκής Κοινότητας», το κατ' αποκοπήν ποσό των 43 660 ευρώ ανά ημέρα καθυστερήσεως στην εκτέλεση της απόφασης στην υπόθεση C-419/03, από την ημερομηνία εκδόσεως της απόφασης αυτής μέχρι την ημερομηνία:
               
                           —
                        
                        
                           πλήρους εκτελέσεως της απόφασης στην υπόθεση C-419/03 (αν συμβεί πριν από την έκδοση της απόφασης στην παρούσα υπόθεση),
                        
                     
                           —
                        
                        
                           εκδόσεως της απόφασης στην παρούσα υπόθεση (αν η απόφαση στην υπόθεση C-419/03δεν έχει πλήρως εκτελεστεί μέχρι τότε)·
                        
                     
         
               —
            
            
               να καταδικάσει τη Γαλλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Έχει περάσει διάστημα άνω των τεσσάρων ετών μετά την παρέλευση της προθεσμίας που τάχθηκε για την μεταφορά της οδηγίας 2001/18 στο εσωτερικό δίκαιο και άνω των 28 μηνών μετά την έκδοση της απόφασης του Δικαστηρίου της 25ης Ιουλίου 2004, στην υπόθεση C-419/03, με την οποία διαπιστώθηκε η παράβαση της υποχρέωσης μεταφοράς στο εσωτερικό δίκαιο και η Γαλλική Δημοκρατία δεν έχει ακόμα λάβει τα αναγκαία μέτρα για την εκτέλεση της εν λόγω απόφασης του Δικαστηρίου. Κατά συνέπεια, η Επιτροπή ζητεί να καταδικαστεί αυτό το κράτος μέλος στην καταβολή προστίμου καθώς και σε χρηματική ποινή ανάλογη της σοβαρότητας της παράβασης αυτής και των συνεπειών της στην επιδίωξη των στόχων που επιδιώκει ο κοινοτικός νομοθέτης.
   
      (1)  Δεν έχει δημοσιευθεί στη Συλλογή.
   
      (2)  ΕΕ L 106, σ. 1.
   
      (3)  ΕΕ L 117, σ. 15.